Polsk minister: Radarbilder viser trolig myteomspunnet nazitog
Mot slutten av 2. verdenskrig skal et tysk tog fullastet med gull, kunst og våpen ha blitt borte i fjellene i Polen. Det skal ha dreid seg om så mye som 300 tonn av den verdifulle lasten - så sier i alle fall en vandrehistorie i landet. Siden har både polske myndigheter og en rekke skattejegere forsøkt å finne skatten. Ingen har greid det - før nå? For en drøy uke siden hevdet nemlig to menn at de hadde funnet nazitoget og de krevde ti prosent finnerlønn for å avsløre funnstedet. Ifølge skattejegerne skal toget være 150 meter langt og fylt opp av våpen, verdisaker og edelt metall. Polske myndigheter skal på sin side ha gått med på kravet om ti prosent finnerlønn hvis det viser seg at informasjonen er korrekt. Nå kan vi kanskje endelig få svar på om dette er noe mer enn fri fantasi.Ifølge en rekke medier sier nemlig nå den polske visekulturministeren Piotr Zuchowski at en spesiell radar brukt til å påvise nedgravde objekter, har påvist noe som de er nesten helt sikre på er to nazi-togene. Radarbildene tyder også ifølge han på at toget er pansret. – Jeg er mer enn 99 prosent sikker på at dette toget eksisterer, sa han på en pressekonferanse fredag ifølge The Guardian. Han la til at pansrede tog ble brukt til å frakte ekstremt verdifull last og at det er en viktig ledetråd. Ministeren sa også at informasjonen om funnstedet skal ha kommet fra en person som var med på å skjule nazi-togene. Erkjennelsene skal ha kommet på denne personens dødsleie. Ifølge Zuchowski viser bildene blant annet profilen av våpen som er skrudd på toget. Han beskriver det hele som et eksepsjonelt funn. De skal være mer enn hundre meter langt og mistanken er at det befinner seg i en underjordisk tunnel i byen som ligger sydvest i Polen. Fikk du med deg denne?: Tysk tenåring fant gullbarre i innsjø Mot slutten av 2. verdenskrig jobbet Adolf Hitler med et hemmelig tunnelsystem i området, og mange tror at toget kan være gjemt inne i en slik tunnel. Ifølge vandrehistorien skal det mystiske nazi-toget ha vært på vei fra den tyske byen Breslau (i dag polske Wroclaw) i april 1945. Toget skal ha vært på vei mot det som i dag er den polske byen Walbrzych. I løpet av den seks mil lange turen skal toget ha forsvunnet. Les mer: Leter etter nazigull på bunnen av tysk innsjøToget skal ha blitt borte da tyskerne forsøkte å stikke av fra sovjetiske styrker, men historikere har aldri klart å slå fast at toget faktisk eksisterer. Derfor vil nå polske myndigheter nødig la sjansen til å finne ut om historien virkelig stemmer gå fra seg. Den polske visekulturministeren ønsket ikke å si noe mer om nøyaktig hvor funnene er gjort. Han la til at han selv personlig trodde de ville kunne finne både nazi-dokumenter og stjålne verdisaker i toget. Zuchowski advarte samtidig skattejegere om at togene og tunnelsystemene kan være utrustet med feller eller miner som kan eksplodere om noen forsøker å ta seg inn. The World Jewish Congress sier i en uttalelse at alt av gull, edelstener og andre verdisaker som kan bli funnet kan ha blitt stjålet fra polske jøder under krigen og bør i så fall returneres til disse. VIL DU LESE MER OM UTROLIGE GULLFUNN? * Fant gullskatt verdt 60 millioner kroner i hagen * Fant gullskatt på havets bunn * Familie rik på gull fra 1715
Ved hjelp av radarbilder mener polske myndigheter å kunne påvise at det faktisk ligger et pansret tog nedgravd nær byen Walbrzych - etter at en mann innrømmet å ha skjult toget under krigen.